Antonio Buzzolla Antonio Buzzolla xe stà on conpositdr, diretor de cor e diretor de łocuestra vèneto. Nasùo iinte na fameja de muxicisti , el ga conpìo i studi a Venesia 'ndo, in tel 1831, xe intrà a far parte de ła łocuèstra el Gran Teatro a Feniçe cofa primo flauto e po' viołìn de fiła. El ga tacà ben presto a conponer opare e mełodrami: el 3 disenbre 1836 el suo primo łaóro, l'opera semiseria , xe stà raprexentà al Teatro San Benedetto, quindi replicà a Trieste e Mantova. Otegnùa cusì na serta notorietà, l'ano drìo xe 'ndà a Napołi, in tel Conservatorio de San Pietro a Majella, par perfesionarse al pianoforte guidà da Gaetano Donizetti e Saverio Mercadante, e cusì ga podùo raprexentàr altre do conpoxisión al Teatro de San Carlo. Cui el gà scominsià anca a conponer cansonete in łéngua vèneta, atività che oncora ancùo raprexenta el maxor motivo de ła so fama. Tornà a Venesia, el 31 magio 1841 fa exordio al Teatro Ła Fenice ła so opara , so łibreto de Giovanni Fontebasso, cuando invese in tel 14 magio 1842 exordiva , so łibreto de Felice Romani. Senpre de chel ano xe anca el so primo laór de muxica sacra, una . In tel 1843 xe deventà diretor de łocuèstra del teatro d'opera tałiàna a Berlin, po xe deventà maìstro de corte par i fiòi del re de Prusia Federico Guglielmo IV. El xe 'ndà donca Dresda, cavedàł del Regno de Sasonia, po in Połonia, Rusia e Fransa, in tel 1846, come diretor del Théâtre de la comédie italienne de Parixe. L'ano drìo xe rientà definitivamente a Venesia, dove el gà direto el so , inte ła Baxełega de San Marco e quindi, el 24 febraro 1848, a ła Fenice, l'opera , so łibreto de Giovanni Peruzzini co Felice Varesi.